Jentuai

Jentuai, turut dipanggil jentera penuai, ialah mesin yang direka untuk menuai aneka benih tanaman. Jentuai adalah salah satu ciptaan penjimat tenaga kerja yang paling penting dari segi ekonomi, secara signifikan mengurangkan jumlah populasi yang terlibat dalam pertanian. Antara tanaman yang dituai dengan mesin ini termasuk gandum, beras, oat, rai, barli, jagung, betari, sekoi, kacang soya, flaks (biji rami), bunga matahari dan biji sesawi. Jerami yang terpisah (terdiri daripada batang dan daun yang masih tinggal dengan nutrien yang terbatas) kemudian sama ada akan dicincang dan dibajak kembali ke ladang, atau diletakkan dalam barisan, sedia untuk diberkas dan digunakan sebagai alas tidur dan pakan lembu.

 Rujukan